Text file: 3195.txt
author: Izbrisan Uporabnik 16
downvotes: 1
end consideration date: 2012-06-20
id: '3195'
number comments: 17
number views: 4050
proposal type: Odziv pristojnega organa
response: "Odziv Ministrstva za pravosodje in javno upravo\nUvodoma bi vam najprej\
  \ v zvezi s pojmom javni sektor pojasnili, da Zakon o javnih uslu\u017Ebencih (Uradni\
  \ list RS, \u0161t. 63/2007-UPB3, 65/2008, 69/2008-ZTFI-A, 69/2008-ZZavar-E in 74/2009\
  \ Odl. US: U-I-136/07-13; v nadaljevanju besedila: ZJU) in Zakon o sistemu pla\u010D\
  \ v javnem sektorju (Uradni list RS, \u0161t. 108/09-UPB13, 107/09-odl.US, 13/10,\
  \ 59/10, 85/10, 107/10 in 35/11, v nadaljnjem besedilu ZSPJS) v svojih dolo\u010D\
  bah natan\u010Dno opisujeta kaj spada v javni sektor:\n dr\u017Eavni organi in uprave\
  \ samoupravnih lokalnih skupnosti, javne agencije, javni skladi, javni zavodi in\
  \ javni gospodarski zavodi in druge osebe javnega prava, \u010De so posredni uporabniki\
  \ dr\u017Eavnega prora\u010Duna ali prora\u010Duna lokalne skupnosti. \nJavna podjetja\
  \ in gospodarske dru\u017Ebe, v katerih ima ve\u010Dinski dele\u017E oziroma prevladujo\u010D\
  \ vpliv dr\u017Eava ali lokalna skupnost, niso del javnega sektorja po tem zakonu.\
  \ \nTorej ZJU, ki ureja sistem javnih uslu\u017Ebencev v drugem delu velja za javne\
  \ uslu\u017Ebence v dr\u017Eavnih organih in v upravah samoupravnih lokalnih skupnosti,\
  \ pri \u010Demer ZJU tudi v 1., 2., 3., in 4. to\u010Dki 6. \u010Dlena opredeli\
  \ dr\u017Eavne organe, in sicer:\ndr\u017Eavni organ je organ dr\u017Eavne uprave\
  \ in drug dr\u017Eavni organ,\norgan dr\u017Eavne uprave je ministrstvo, organ v\
  \ sestavi ministrstva, vladna slu\u017Eba in upravna enota,\ndrug dr\u017Eavni organ\
  \ je Dr\u017Eavni zbor, Dr\u017Eavni svet, Ustavno sodi\u0161\u010De, Ra\u010Dunsko\
  \ sodi\u0161\u010De, Varuh \u010Dlovekovih pravic, pravosodni organ in drug dr\u017E\
  avni organ, ki ni organ dr\u017Eavne uprave;\npravosodni organ je sodi\u0161\u010D\
  e, dr\u017Eavno to\u017Eilstvo in dr\u017Eavno pravobranilstvo.      \nPrvi del\
  \ ZJU velja torej za celoten javni sektor, medtem ko drugi del, ki ureja splo\u0161\
  na na\u010Dela in tudi delovna razmerja, pa velja le za zaposlene v dr\u017Eavnih\
  \ organih in upravah lokalnih skupnosti. Tako v skladu z Zakonom o dr\u017Eavni\
  \ upravi (Uradni list RS, \u0161t. 113/2005-UPB4, 126/2007-ZUP-E, 48/2009, 8/2010-ZUP-G,\
  \ 8/2012-ZVRS-F, 21/2012) in ZJU notranjo organizacijo organov dr\u017Eavne uprave\
  \ dolo\u010Da Uredba o notranji organizaciji, sistemizaciji, delovnih mestih in\
  \ nazivih v organih javne uprave in v pravosodnih organih, priloga I, priloga I.a,\
  \ priloga II, priloga II.a, priloga III, priloga IV (Uradni list RS, \u0161t. 58/03,\
  \ 81/03, 109/03, 22/04, 43/04, (58/04 - popr.), 138/04, 35/05, 60/05, 72/05, 112/05,\
  \ 49/06, 140/06, 9/07, 33/08, 66/08, 88/08, 8/09, 63/09, 73/09, 11/10, 42/10, 82/10,\
  \ 17/11, 14/12, 17/12, 23/12; v nadaljevanju besedila: Uredba). Vsi ostali si notranjo\
  \ organizacijo uredijo s statutom ali drugim pravnim aktom ter za urejanje delovnih\
  \ razmerjih uporabljajo neposredno splo\u0161no delovno pravno zakonodajo.  Uredba\
  \ v III. delu ureja notranjo organizacijo organov dr\u017Eavne uprave, kjer je dolo\u010D\
  ena vsebina in vrste notranjih organizacijskih enot ter v nadaljevanju notranja\
  \ organizacija ministrstva.  Ministrstva so notranje organizacijsko razdeljena na\
  \ ve\u010D notranjih organizacijskih enot, odvisno od velikosti in pristojnosti\
  \ posameznega ministrstva. Po tej Uredbi so notranje organizacijske enote v organih\
  \ dr\u017Eavne uprave naslednje: kabinet, direktorat, sekretariat, urad, sektor,\
  \ in\u0161pekcija, oddelek, center, slu\u017Eba, glavna pisarna, obmo\u010Dna enota,\
  \ izpostava, referat, krajevni urad, diplomatsko predstavni\u0161tvo in konzulat.\
  \ V prvih \u0161tirih to\u010Dkah 14. \u010Dlena Uredbe so dolo\u010Dena pravila\
  \ za oblikovanje posameznih notranje organizacijskih enot, iz \u010Desar je razvidno\
  \ koliko delovnih mest mora biti sistemiziranih, da se lahko oblikuje dolo\u010D\
  ena notranje organizacijska enota: 14. \u010Dlen (notranja organizacija direktorata\
  \ - urad, sektor, oddelek in referat) (1) V direktoratu se lahko za izvajanje nalog\
  \ na delu delovnega podro\u010Dja oziroma za izvajanje posameznih funkcij oblikuje\
  \ sektor, \u010De je za podro\u010Dje sistemizirano najmanj 5 delovnih mest. (2)\
  \ V sektorju se lahko za izvajanje nalog na o\u017Ejem delu delovnega podro\u010D\
  ja oziroma posameznih funkcij oblikuje oddelek, \u010De je za podro\u010Dje sistemizirano\
  \ najmanj 5 delovnih mest, v sektorju pa najmanj 10 delovnih mest. (3) V oddelku,\
  \ v katerem je sistemizirano najmanj 20 delovnih mest, se lahko oblikuje referat,\
  \ \u010De je za delovno podro\u010Dje sistemizirano najmanj 5 delovnih mest. (4)\
  \ V direktoratu, ki ima ve\u010D kot 80 sistemiziranih delovnih mest, se lahko oblikuje\
  \ urad, \u010De je za podro\u010Dje sistemizirano najmanj 30 delovnih mest. Oblikovanje\
  \ posamezne notranje organizacijske enote je torej odvisno od \u0161tevila sistemiziranih\
  \ delovnih mest. Kot je razvidno, se torej v sektorju za izvajanje nalog na o\u017E\
  jem delu delovnega podro\u010Dja oziroma posameznih funkcij oblikuje oddelek, \u010D\
  e je za podro\u010Dje sistemiziranih najmanj 5 delovnih mest, v sektorju pa najmanj\
  \ 10 delovnih mest. Oddelek vodi vodja oddelka, ki je v skladu s 25. \u010Dlenom\
  \ Uredbe polo\u017Eajno delovno mesto. Stopnjo naziva, v kateri se lahko opravlja\
  \ delo na polo\u017Eaju vodje oddelka, ravno tako dolo\u010Da Uredba in je razvidna\
  \ iz Priloge II \u2013 Uradni\u0161ki polo\u017Eaji. Enako velja za ostala polo\u017E\
  ajna delovna mesta, torej tudi za direktorja. Javnemu uslu\u017Ebencu, ki je imenovan\
  \ v naziv na dolo\u010Denem polo\u017Eajnem delovnem mestu, se nato dolo\u010Di\
  \ pla\u010Dni razred v skladu z Zakonom o sistemu pla\u010D v javnem sektorju; ZSPJS\
  \ (Uradni list RS, \u0161t.58/2008 - pla\u010Dna lestvica pred prehodom), 108/09-UPB13,\
  \ 107/09-odl.US, 13/10, 59/10, 85/10, 107/10, 35/11, 27/12-odl.-US). Opozarjamo\
  \ pa, da Vlada Republike Slovenije ne more urejati notranje organizacije pri drugih\
  \ subjektih javnega sektorja, ker je dolo\u010Ditev notranje organizacije v pristojnosti\
  \ drugih organov. Vlada Republike Slovenije bo v okviru ukrepov, ki se pripravljajo,\
  \ prou\u010Dila tudi ustreznost kriterijev pri oblikovanju notranje organizacijskih\
  \ enot in v kolikor bo potrebna kakr\u0161nakoli sprememba, se bo predlagala tudi\
  \ ustrezna re\u0161itev."
response date: 2012-07-17
response due date: null
sent date: 2012-05-22
title: "Zakonsko dolo\u010Diti, da direktor/vodja odelka v javnem sektorju mora imeti\
  \ minimalno 10 ljudi pod sebo"
upvotes: 16
url: https://predlagam.vladi.si/predlog/3195
